Նացիստական Գերմանիա-Լեհաստան հակամարտության նամականիշ

աջից|մինի|251x251փքս|Նամականիշի բնօրինակը թողարկվել է 1938 թվականի նոյեմբերի 11-ին
Երկրորդ համաշխարհային պատերազմի նախօրեին Լեհաստանը թողարկել է փոստային նամականիշ, ինչը վրդովեցրել է իր հարևան նացիստական Գերմանիային։ Գերմանիան պարտավորեցրել է Լեհաստանին չեղարկել նամականիշը և ուղղել խնդիրը:

## Փոստային նամականիշի կարգավիճակ
[աջից|մինի|253x253փքս|[Փոստային նամականիշ|1939 թվականի մարտի 2-ին թողարկված վերանայված նամականիշը]]
Փոստային նամականիշը պաշտոնական փաստաթուղթ է, որը սովորաբար թողարկվում է ինքնիշխան երկրի կողմից և արտացոլում է նրա քաղաքական, մշակութային և կրոնական դիրքորոշումները: Նամականիշի թողարկումը նման է պաշտոնական և հրապարակային հայտարարության հրապարակմանը, և դրա բովանդակությունը կարող է բախվել մեկ այլ երկրի զայրույթի արձագանքին, որն իրեն համարում է վնասված նամականիշում արտահայտված հաղորդագրությունից: Նման վիրավորական հայտարարությունների բազմաթիվ օրինակներ կան, և այդ դեպքերից մեկը վերաբերում էր Լեհաստանին և Գերմանիային:

## Նամականիշի թողարկում
1938 թվականի նոյեմբերի 11-ին Լեհաստանի անկախության հռչակման 20-ամյակի կապակցությամբ Լեհաստանի կառավարությունը թողարկել է 13 նամականիշների շարք՝ նվիրված Լեհաստանի պատմության կարևոր իրադարձություններին։ Նամականիշերից մեկի վրա, որի անվանական արժեքը 15 գրոշ է, պատկերված են թագուհի Յադվիգան և Վլադիսլավ II թագավորը։ Նամականիշի ներքևի մասում, թագավորական զույգի ոտքերի տակ, հատակին, երկու խաչաձև թուր միացված են դրանց վրա հենված է սաղավարտ։ Այս առարկաները նախատեսված էին խորհրդանշելու Լեհ արքա Վլադիսլավ II-ի հաղթանակը Գրյունվալդի ճակատամարտում Տևտոնական կարգի ասպետների նկատմամբ։ 1410 թվականին տեղի ունեցած այս ճակատամարտում գերմանացի ասպետները ջախջախիչ պարտություն են կրել, որից հետո նրանք ստիպված են եղել մեծ տարածքներ վերադարձնել Լեհաստանին։

## Գերմանիայի վրդովմունքը
Նացիստական Գերմանիայում նամականիշի այս թողարկումն ընդունվել է վիրավորանքի բուռն զգացումով։ Նացիստներն իրենց համարում էին տևտոնական ասպետների ժառանգորդներ և այդ նամականիշը տեսել են որպես սպառնալիք Լեհաստանի կառավարության կողմից և հռչակում գերմանական տարածքները գրավելու իրենց մտադրության մասին: Հավանաբար, Գերմանիայի «վիրավորվելը» Լեհաստանը որպես ագրեսիվ երկիր ներկայացնելու մի շարք փորձերի մի մասն էր, որը պետք է պաշտպանել, և նպատակ ուներ արդարացնել նացիստական Գերմանիայի սպառազինությունների մրցավազքը: Նացիստները պաշտոնական բողոք են ներկայացրել Համաշխարհային փոստային միություն և պահանջել են չեղարկել լեհերի վիրավորական փոստային նամականիշը։

## Նամականիշի պատկերի ուղղում
Լեհաստանի կառավարությունը շատ է վախեցել իր ագրեսիվ հարևանից և գերադասել է իրեն չներկայացնել որպես նացիստական Գերմանիային հրահրող: Լեհերը չեղյալ են համարել վիրավորական նամականիշը, առգրավել ողջ թողարկումը և դրա փոխարեն թողարկել նոր նամականիշ՝ նույն ձևով, միայն թագավորի և թագուհու ոտքերի տակի թրերն ու սաղավարտը թաքցրել են։ Գերմանացիներին զայրացրած առարկաները նոր նամականիշում պատված էին դեկորատիվ շերտով, որը թաքցնում էր սենյակի հատակը։

Նոր նամականիշը թողարկվել է 1939 թվականի մարտի 2-ին՝ գերմանացիների Լեհաստան ներխուժելուց մոտ վեց ամիս առաջ, ինչով սկսել է Երկրորդ համաշխարհային պատերազմը։

## Վերաթողարկում
Երկրորդ համաշխարհային պատերազմի վերջում՝ նացիստական Գերմանիայի հանձնումից մոտ մեկ ամիս անց, Լեհաստանի կառավարությունը վերաթողարկել է Գրյունվալդի ճակատամարտում լեհական հաղթանակին նվիրված փոստային նամականիշը։ Այս հարցում լեհերը չեն բավարարվել երկու թրով և սաղավարտով, որպես ակնարկ մարտում սպանված տևտոններին, այլ հատուկ նկարել են լեհ մարտիկին, որը կոխկրտում էր մահացած տևտոն ասպետի դիակը:

1960 թվականին Գրունվալդի ճակատամարտի 550-ամյակի կապակցությամբ Լեհաստանը թողարկեց մի շարք լրացուցիչ նամականիշեր, որոնք նախատեսված էին ընդգծելու այս ճակատամարտի կարևորությունը լեհական պետության պատմության մեջ։

## Ծանոթագրություններ

Կատեգորիա:Լեհ-գերմանական հարաբերություններ
Կատեգորիա:Փոստային նամականիշեր